今晚咁熱大家竟然話食韓燒，我最鍾意同朋友唱反調，極力反對不果，唯有用行動宣示不滿，就係全程唔食燒物，獨家村叫左碗水冷麵同杯特飲，一個享受人涼浸浸既世界~~~水冷面($88)真係好爽好正，入口極舒暢，開頭都驚驚地會唔會好淡，好在食落都幾清甜，又有蛋、梨，唔怕唔飽肚~~叫左杯特飲叫做魔法梳打($32)，唔知用咩整成，唔係黑加倫子味，又唔係藍莓味，但就好有冰涼快感，味道好純好天然，酸酸甜甜，甜度偏低，清涼感較重~~~~